**Tiranul și cei doi fii ai săi**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«Când pacea nu-ți dă pace, îmbie-i c-un război

pe cei ce cred că face să cadă drept eroi.

Pe ceilalți, "mai isteții", obligă-i în vrun fel

să nu-și lase confrații singuri în plin măcel.»

Frumos! - îi spuse tatăl, fiului cel mare,

gândind: bătrânu-i dascăl o să mă omoare…

Fără chef, se-ntoarse-apoi către cel mic care

dădea semne, neplăcut, pacificatoare:

Dar tu? Ia spune-mi, astăzi, ce ai mai învățat?

Vreun mod de-a trezi vrajba? Vreo pildă de urmat?

– Nimic de genul ăsta - am avut chimie!

Ce să spun? Te-ar dezgusta! - Nu-i chiar poezie…

Totuși, ce a zis "Sun Tzu" (privi spre frate-său)

mă îndeamnă-a adnota: unu - e gingaș, zău!

Doi - pacea și războiul, n-aduc oare-a iubiți

pe care nenorocul îi ține despărțiți?

Parcă între ei chiar vezi oamenii - liantul

sau catalizatorul când se sare calul...

Trei - tot glumind, ...

(Ce-am vrut și ce-am avut, mocnea ta-su...) – Basta!

(Ptiu! Cu cin' te-o fi făcut și maică-ta asta?)